
Det er mulighetene vi skal jakte etter

Ved å fokusere på mulighetene

mulighetene i den enkelte



skaper vi et miljø fylt av glede

mulighetene i klassemiljøet



et miljø fullt av energi

mulighetene ved den enkelte skole


et miljø det er godt å vokse opp i.

” I skolen skal man 

træde varsomt, for

her bliver

mennesker til”



H C Andersen – skolen, Odense

1: 
Innledning

Skoleutbygging og rehabilitering handler om å gjøre pedagogikk om til bygg!  Så her gjelder det å træde varsomt, for her er det om å finne de gode løsninger.  Skolesystemet vårt skal treffe mange mål.  Barn og unge er en mangfoldig flokk med enkeltindivider som skal ta seg selv i bruk, kjenne arbeidsglede og finne nye sider ved seg selv.  Læreplanens intensjon er at ungene og ungdommene skal lære fag og ferdigheter samt utvikle gode holdninger gjennom både selvstendig arbeid og i arbeid sammen med andre.  Dette stiller krav til pedagogikk og det stiller krav til bygg!  

Vel 2600 elever og godt over 300 ansatte har sitt daglige arbeid i skolene i kommunen vår.  Her skal vi alle lære mest mulig, gjennom reell og selvstendig deltakelse i opplæringa,  og vi skal bidra til et kreativt og stimulerende arbeidsfelleskap.  Skolens indre liv skal være aktivt. Dette stiller krav til pedagogikk og det stiller krav til bygg!

Det er i de siste årene gjort mye for å oppgradere skoleanleggene våre, og elever og ansatte i flere kretser har tatt nyrenoverte, og sågar nybygde skolebygg i bruk.  Vi er på god vei, og det er bra, for læringsmiljøet betyr mye for læringsresultatet.  Men mye står fremdeles igjen, og med bruk av Statens rentefrie låneordning har vi nå en gylden anledning til å ta et nytt, langt steg i retning ”framtidas skole”.  Her gjelder det å forene pedagogikk og bygg!

Vi beklager at det så langt ikke er utarbeidet en felles pedagogisk filosofi for skolene i Levanger kommune.  Det innebærer at vi i prosjektgruppa har funnet det nødvendig å lansere noen pedagogiske grunntanker vi mener skal være felles for oss alle, og som skal legges til grunn for arbeidet med de enkelte prosjekt.  Gruppa lanserer et forslag om at det opprettes ei ny gruppe som får ansvar for snarlig å utarbeide en felles pedagogisk plattform for grunnskolen i Levanger kommune.

Vi i prosjektgruppa har hatt en rekke møter, vi har besøkt flere skoler her i kommunen, og har dessuten besøkt to skoler i Trondheim.

2:
Statens Låneordning – mandatets pkt 2

Staten bidrar med en låneramme på 15 milliarder kroner til kommunene, som skal brukes til oppussing, vedlikehold og nybygging av skolebygg fordelt over en åtte-års-periode.  Lånene er rentefrie, og avdragsfrie de første fem årene.  Ut fra fordelingskriterier er Levangers andel av dette ca 52,5 mill.kroner.

Statens låneordning er primært et incitament for å bedre læringsmiljøet for elever i grunnskolen/vgs.  Midlene er øremerket ”skoleanlegg”.  Skoleanlegg er et vidt begrep, men det er udiskutabelt at det er skolens elever som skal dra direkte nytte av investeringene.  Dette ligger til grunn for gruppas videre arbeid.

Videre anser gruppa at investeringer som allerede er vedtatt og gitt budsjettmessig dekning, skal holdes utenfor denne summen.  Statens låneordning er en stimulans til ekstra satsning framover, og det vil være feil å bruke ordningen til å dekke allerede vedtatte investeringer.

Statens låneordning er rentefrie for hele perioden, og avdragsfrie de første 5 åra.  Nedbetalingen vil altså belaste kommuneøkonomien først etter 5 år, og da i en periode hvor dagens økonomiske omlegging har medført en noe bedre kommunal økonomi.  Konkret vil låneordningen kunne gi en årlig tilbakebetaling på ca 2,6 mill kr i 20 år.  Dette ligger til grunn for gruppas konklusjoner.

Gruppa tar derfor utgangspunkt i at vi over en åtte-års-periode har minimum 52,5 mill +  de allerede vedtatte ca 40 mill, altså vel 92 mill til rehabilitering/utbygging av skoleanleggene våre.  Det er det bruk for.  Gruppa mener  Statens Låneordning må utnyttes innen 2005.  Ordningen med rentefritak og avdragsutsettelse gjør at belastningen på kommuneøkonomien ikke blir større ved dette enn om en ved ordinært låneopptak skulle finansiert dette over flere år.  
3:
Grunnlagsdata:


3 a:
Vedtatte investeringer bygg 2002 – 2005 jfr økonomiplan



- mandatets pkt 3

Utbygginger; 
Hegle 13,6 + Nesheim 6,5 mill gir 
20,1 
mill

Inneklimatiltak:






15 
mill

Tiltak funksjonshemmede




  1,2 
mill

Lysaker/Skogn/Åsen





  2,05 mill

Åsen/Okkenhaug






  2,3 
mill

Sum








40,65
mill

5,6 av disse er det ikke budsjettdekning for (del av Hegle), resten skal være lagt inn i vedtatte budsjetter/planer.


3.b:
Elevgrunnlag – mandatets pkt 3

Våre tall viser en utvikling fra inneværende års situasjon med hhv 2674 elever og 124 klasser en jamnt fallende linje til en prognose på hhv 2493 elever og 114 klasser høsten 2007.  En slik utvikling står riktignok i  kontrast til rådmannens styringskortmål om økende innbyggertall.

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Mule OS
	135
	7
	142
	7
	140
	7
	143
	7
	137
	7
	132
	7

	Levanger os
	496
	22
	484
	21
	447
	20
	406
	18
	369
	17
	351
	16

	Halsan
	221
	12
	218
	12
	206
	11
	198
	11
	193
	10
	181
	9

	Nesheim
	312
	15
	307
	14
	332
	15
	334
	15
	346
	15
	366
	15

	Skogn bu
	562
	27
	569
	27
	558
	26
	543
	26
	536
	25
	514
	25

	Tuv/Ekne os
	148
	8
	137
	8
	133
	7
	137
	7
	139
	7
	127
	7

	Åsen
	254
	11
	254
	11
	248
	11
	250
	11
	257
	12
	242
	11

	Ytterøy
	68
	5
	60
	4
	64
	5
	68
	5
	65
	6
	67
	4

	Frol u
	271
	10
	257
	10
	258
	10
	254
	10
	288
	11
	282
	11

	Nesset u
	207
	8
	217
	9
	244
	10
	257
	10
	238
	9
	231
	9

	Sum
	2674
	125
	2645
	123
	2630
	122
	2590
	120
	2568
	119
	2493
	114


Prognosene viser i følgende tendens

· Med unntak av inneværende år, har vi relativt små elevkull som starter i 1.klasse.  Tyngdepunktet av elever forskyver seg noe i retning ungdomsskolene, mens barneskolene som helhet har nedgang i elevtall.

· Nesheim er unntaket her, og har jamn stigning fra årets 312 elever til 366 i år 2007.

· Økningen som kommer ved ungdomskolene er noe ujamnt.  Frol øker mot slutten av perioden, Nesset har jamn økning i starten, for så å stabilisere, mens Skogn, Åsen og Ytterøy har nokså stabil elevgrunnlag på u-trinnene sine

· Det er særlig barneskolene i sentrum; Hegle, Levanger, Halsan samt Skogn bu som står for reduksjonen i elevtall.

· Merknader:
· Gruppa har ikke vurdert endringer som måtte komme som følge av nye byggefelt eller annen tilflytting til skolekretsene


3.c:
9- eller 10 – årig skoleløp? – mandatets pkt 3

Signalene i det regjeringsoppnevnte Søgnenutvalget kan tyde på at de til våren vil legge fram forslag om 9-årig grunnskole.  Ikke noe er sikkert, men ordvalget i deres forløpige innstilling tilsier at de vurderer en komprimering av dagens 10 år over 9 skoleår.  En slik evt reduksjon vil naturligvis ha innvirkning på arealbehovet ved barneskolene/-trinnene, da vi går ut fra at dagens modell med tre årstrinn på ungdomstrinnet vil fortsette.  En slik komprimering vil redusere elevtallet ved barneskolene med  ca 10%.  En evt endring kan tidligst trå i kraft fra skoleåret 2004/05.  

Vi mener at det for noen utbyggingsprosjekter kan være grunn til å avvente våren 2003 før endelig bestemmelse om hvordan rehabilitering/utbygging skal gjøres, blir fattet.  Se nærmere om dette i kap 7


3.d:
Oversikt over skolenes romsituasjon – mandatets pkt 4/7

Vi har innhentet en oversikt vi mener er tilnærma korrekt.  Denne er å finne ved bygg & eiendomsenheten.  Bygg & eiendom vil gjennom å ta i bruk et nytt dataprogram få en helt nøyaktig oppdatering i løpet av 2003.

I mandatets pkt 7 etterspørres en tabell hvor økt rombehov, ombygging og evt ledig kapasitet ved de enkelte skoler skal komme fram.  Gruppa mener en slik tabell vil ha liten informasjonsverdi.  Dette fordi det eksisterende areal ved de enkelte skoler er høyst forskjellig, både mtp planløsning og standard.  Videre også fordi rom- begrepet ikke nødvendigvis gir et bilde på det areal skolene etterspør.  Ved skolene er det behov for hensiktmessig areal, ikke for et bestemt antall rom.

4.:
”Framtidas skole”

4.a: Hva slags pedagogikk?

Gruppa ser for seg ”framtidas skole”  preget av følgende grunntrekk:

Rettighetssamfunnet – fokus på individuelle behov

Vårt samfunn har fokus på enkeltindividets rettigheter og dets behov.  Vi tror dette vil forsterke en utvikling av individuelle læreplaner for alle elever, dvs at hver enkelt elev skal ha en plan utarbeidet i samarbeid med og med utgangspunkt i seg selv

Læring –med sosialt aspekt?

Vi må ta en grundig debatt rundt temaet læring, som er skolens kjerneaktivitet.  Vi mener i dag at læring har et vesentlig sosialt aspekt ved seg, som må gjenspeiles i måten det arbeides på i skolen.  Det innebærer både krav til metodikk og til areal med møtearenaer.

Balanse felles/individuelt arbeid

I tråd med det som er nevnt over vil vi forsøke å finne den rette balansen mellom felles arbeid for hele trinn/klasser og arbeid individuelt og i grupper

Større valgfrihet på mye, men sterkere felles krav på enkeltområder

Vi tror valgmulighetene når det gjelder faginndeling og lærestoff vil øke på en del områder, men at det til gjengjeld vil bli strammere tøyler innenfor en del avgrensa fag/fagområder – jfr Søgnenutvalgets forslag om landsdekkende prøver for enkelte fag/trinn

Mange læringsarenaer

Skolen vil være en viktig læringsarena, men samtidig være en av flere læringsarenaer.  Skolens uteområde og nærmiljø, samt utplassering av elever på ulike måter vil være sentrale læringsarenaer for elevene våre framover.

Endringer i organisering; team, klasser, grupper, ledelse, arbeidstidsordninger m.m.  

Mange skoler sverger nå til en aller annen form for teamorganisering.  Denne utviklingen vil fortsette.  Videre tror vi det er et tidsspørsmål før klassebegrepet tones ned i tråd med at fokus på individet blir mer framtredende.  Klassen kan utgjøre en gruppetilhørighet, men det er ulike måter å se for seg det på.  Vi ser også for oss endringer i ledelsesformene ved skolene i tråd med oppbygging av mer selvstendige team.   Arbeidstidsordningen for lærere er under revisjon, og kan medføre mer tilstedeværelse på skolen for de ansatte.

Forhandlergenerasjonen; likestilling, elevmedvirkning og demokrati
Dagens elever omtales ofte som forhandlergenerasjonen, de stiller spørsmål ved de opplegg vi utarbeider.  Det vil forhåpentligvis gi utslag i større grad av elevmedvirkning, mer fokus på likestilling og aktivt bruk av demokratiet

4.b: Hva trengs av areal?

 Skolens ped.plattform må danne utg.pkt for bygg

Bygget skal gjenspeile den aktivitet som foregår inne i dem, da må               skolens pedagogiske idê idêelt sett være grunnlaget for bygget

[image: image13.png]


Baseareal for klasser/grupper/trinn

Hvert trinn må sitt hjemmeområde, med areal for felles, individuelt og gruppe-arbeid

Vekt på fleksible løsninger – helhetlig læringsmiljø

Vi må velge løsninger som åpner for nye muligheter framover, og ikke skaper stengsler for pedagogisk utvikling.  Det innebærer færrest mulige uflyttbare stengsler/avgrensninger.

Skolens bibliotek/mediatek skal være skolens hjerte

Møteplasser .  

Med det fokus som er på individet, må vi ha en motvekt som setter fokus på fellesskapet.  Hver skole skal ha en møteplass hvor omtrent alle elever og ansatte har mulighet til å oppleve noe sammen.  Dette kan gjerne være i kombinasjon med kantine eller bibliotek.

[image: image17.png]


Utearealet 

er en naturlig del av læringsmiljøet, og skal være med i planlegging av rehabilitering/utbygging

[image: image18.png]


Spesialrom 

for fysisk aktivitet, for k&h og musikk.  For u-trinn i tillegg for nat/miljøfag 

Arbeidsplasser 

 m.m for ansatte

 I og med at det for vår del er snakk om å kombinere utbygginger og rehabiliteringer blir det mer forvirrende enn informativt å slå fast et m2-kriteritum for ”framtidas skole” – mandatets punkt 6.  Med utgangspunkt i den bygningsmasse som foreligger, skal vi først se hvor mye av arealbehovet som kan dekkes ved ombygginger, før vi evt kombinerer dette med utbygging.
5:
Arealbehov ved den enkelte enhet jfr ”Framtidas skole”


- mandatets pkt 7 

Mule oppvekstsenter

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Mule OS
	135
	7
	142
	7
	140
	7
	143
	7
	137
	7
	132
	7


Mule os har jamn elevutvikling.  Skolen har i dag delvis gamle og uhensiktsmessige lokaler, samt at den leier skolekjøkken ved HiNT.  Gruppas vurdering er at Mule os må utredes videre mtp både rehabilitering og en viss utbygging

Levanger oppvekstsenter

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Okkenhaug
	72
	3
	68
	2
	70
	2
	72
	2
	68
	2
	68
	2

	Hegle
	247
	10
	266
	9
	252
	8
	150
	7
	147
	7
	140
	5

	Levanger
	177
	9
	150
	10
	125
	10
	184
	9
	154
	8
	143
	9

	Levanger os
	496
	22
	484
	21
	447
	20
	406
	18
	369
	17
	351
	16


Levanger os har en reduksjon på vel 120 elever jfr prognosen.  Flyktningemottaket medfører en ekstra usikkerhet når det gjelder elevtall ved Levanger os.  I tabellen over er ressursen regnet ut fra at det er 1. – 4.klasse ved Okkenhaug.    Levanger skole er nylig renovert, Hegle skole står framfor en utbygging og Okkenhaug er av god standard.  Gruppas vurdering er at Levanger os ikke utredes videre  i denne omgang.  Se også merknad ved Frol u.

Halsan skole

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Halsan
	221
	12
	218
	12
	206
	11
	198
	11
	193
	10
	181
	9


Elever og ansatte ved Halsan tok i bruk en ny skole høsten 1997.  Skolen har en viss reduksjon i elevtall, og gruppas vurdering er at skolen ikke utredes videre i denne omgang

Nesheim skole

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Nesheim
	312
	15
	307
	14
	332
	15
	334
	15
	346
	15
	366
	15


Nesheim er den skolen som har størst elevøkning i prognosen.  Skolen tok i bruk et nytt bygg i 2002, men vil få bruk for all den plass de har.  Gruppas vurdering er at skolen ikke utredes videre i denne omgang, men at denne vurderingen må gjøres på nytt om to-tre år.

Skogn barne & ungdomsskole

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Skogn bu
	502
	25
	507
	25
	497
	24
	489
	24
	482
	23
	466
	23

	Markabygda
	60
	2
	62
	2
	61
	2
	54
	2
	54
	2
	48
	2

	Skogn bu
	562
	27
	569
	27
	558
	26
	543
	25
	536
	25
	514
	25


Skogn bu går samlet ned i elevtall, men øker noe på ungdomstrinnet.   Klasseressurs er regnet ut fra 1. – 4.skole ved Markabygda.  Gruppas vurdering er at det for u-trinnets sin del er behov for rehabilitering, og Skogn bør derfor utredes videre

Tuv/Ekne oppvekstsenter

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Tuv
	51
	2
	59
	2
	57
	2
	64
	2
	65
	2
	61
	2

	Ekne
	97
	6
	78
	6
	76
	5
	73
	5
	74
	5
	66
	5

	Tuv/Ekne os
	148
	8
	137
	8
	133
	7
	137
	7
	139
	7
	127
	7


Tuv/Ekne går samla ned i elevtall.  Klasseressurs er regnet ut fra Tuv som 1 – 4- skole.  Behovet for omgjøring vurderes av gruppa ikke så stort at det tilsier at Tuv/Ekne skal utredes videre mtp rehabilitering/utbygging

Åsen oppvekstsenter

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Åsen
	254
	11
	254
	11
	248
	11
	250
	11
	257
	12
	242
	11


Åsen os har et stabilt elevtall, men har i dag for liten plass, særlig til spesialrom.    Det er i år kjøpt inn brakker til to klasserom og to grupperom på til sammen 240 m2.    Gruppa vurderer at Åsen os skal utredes videre.

Ytterøy oppvekstsenter

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Ytterøy
	68
	5
	60
	4
	64
	5
	68
	5
	65
	6
	67
	4


Det er akseptabelt med areal ved Ytterøy skole, og under forutsetning av at det ikke gjøres endringer i bruken av skolen, ser vi ikke grunn til at skolen utredes videre i denne omgang.

Frol ungdomsskole

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Frol u
	271
	10
	257
	10
	258
	10
	254
	10
	288
	11
	282
	11


Frol har i år leid inn brakker på 50m2 som brukes til kontor og grupperom.  Flyktningemottaket medfører usikkerhet i elevtilgang.  På slutten av perioden har de økning av elevtallet, og gruppas vurdering er at skolen må utredes videre mtp rehabilitering.  Det er verdt å merke seg at samtidig som Frol øker i elevtall, reduseres antall elever ved Hegle, og det må da seês på muligheten for felles utnytting av arealene ved Frol og Hegle.

Nesset ungdomsskole

	
	2002/03
	2003/04
	2004/05
	 
	2005/06
	 
	2006/07
	2007/08
	 

	
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl
	Elever
	Kl

	Nesset u
	207
	8
	217
	9
	244
	10
	257
	10
	238
	9
	231
	9


Nesset øker i elevtall, og har i år slått sammen et grupperom og et klasserom til to klasserom for å ha rom til alle klasser.  Gruppas vurdering er at Nesset utredes videre mtp rehabilitering/utbygging

6:
Redusering av arealbehov – mandatets pkt 8

Vi vil peke på følgende muligheter for å redusere arealbehovet.  Lista er i uprioritert rekkefølge:

· Mellom enheter:

· Det kan synes som om at ledig kapasitet ved Hegle skole kan møte noe av arealbehovet ved Frol u.  Uansett må en evt rehabilitering ved Frol ivareta kravet om fleksibilitet slik at det utnyttes at Frol og Hegle ligger vegg i vegg

· Ved flytting av U-trinnet fra Ytterøy til Frol, vil småtrinnet ved Ytterøy kunne flytte fra herredshuset til skolen.  Det vil i så fall måtte medføre en del bygningsmessige tilpasninger på skolen, men frigjøre herredshuset fra skoleformål.

· Dersom U-trinnet ved Åsen flyttes til Skogn, vil Skogn måtte rehabiliteres og utbygges noe, mens Åsen må rehabiliteres noe.  Dersom U-trinnet blir på Åsen, må Åsen utbygges og rehabiliteres, mens Skogn må rehabiliteres.

· Innen enheter

· Flytting av småtrinn fra Markabygda til Skogn vil frigjøre areal ved Markbygda skole.

· Flytting av småtrinn fra Okkenhaug til Hegle vil frigjøre areal ved Okkenhaug os.

7:
Konklusjoner – mandatets pkt 9 

Vi har flere ganger hevdet at dette handler om å gjøre pedagogikk om til bygg.  Å sette i gang en rehabilitering/utbygging uten en pedagogisk idê om hvordan bygget skal være, er i beste fall tankeløshet.  Følgelig blir det en ufravikelig forutsetning at den/de enheter som skal rehabiliteres/utbygges, har en pedagogisk idê forankra i egen plattform, som sier hvordan bygget skal være for å kunne bidra til å realisere enhetens pedagogikk.  Vi mener at alle de prosjekter vi lister opp  i konklusjon 1 må rehabiliteres/utbygges, men vi mener samtidig at startskuddet for dette ikke må smelle, før enheten har presentert sammenhengen mellom sin plattform og det bygg de ønsker.  Enhetene må derfor gis midler til å utarbeide en skisse i samarbeid med en arkitekt.  Når en enhet har sin skisse ferdig, sendes denne til rådmannen for godkjenning.

Konklusjon 1: Mule os, Frol u, Nesset u, Skogn bu og Åsen os gis samlet inntil kr 400.000,- til utarbeiding av prosjektskisser mtp rehabilitering/utbygging i tråd med denne prosjektrapport og egen pedagogisk plattform.  

Arkitektvalg blir et sentralt spørsmål i startfasen.  Gruppa foreslår at de fem enhetene pålegges å bruke samme arkitektfirma.  Dette for å sikre oss et firma som kan ha en helhetlig tilnærming til skoleutbygging i kommunen vår.  Videre kan det gjøre totalprisen lavere ved at vi blir en stor kunde.  Til sist vil vi da kunne pålegge arkitektfirmaet å holde seg innenfor en bestemt totalsum på prosjektene.

Konklusjon 2:  De fem enhetene pålegges bli enige om valg av felles arkitektfirma til bruk i arbeidet med skissene i samsvar med regelverk for offentlig innkjøp.

Sannsynligvis vil det ta ulik lang tid for enhetene å bli ferdige med skissene sine.  Vi ønsker likevel ikke å legge opp til at de som er først ferdige får bygge om/ut først, men en godkjent skisse må ligge til grunn for en evt godkjenning.  Skisser må foreligge for godkjenning av rådmann innen 010403.

Vi mener videre at før klarsignal for Åsen og Mule blir gitt, må 

spørsmålet om 9 eller 10-årig skole være avklart

Før klarsignal for Skogn og Åsen blir gitt, må spørsmålet knyttet til u-trinnets plassering for Åsen sin del være avklart

Før klarsignal for Frol blir gitt, må et samarbeid om felles utnytting av hverandres eksistens være innledet mellom Frol og Levanger os

På denne bakgrunn har vi kommet fram til at det blir for lettvint å sette opp en liste, og la denne alene danne grunnlag for den videre rehabilitering/ utbygging av skolene i kommunen vår.  For flere prosjekt er det flere forhold som må avklares før endelig stilling til grad av bygningsmessige endringer kan avgjøres.  En del forhold råder vi over selv administrativt, andre forhold råder vi over selv politisk, mens særlig spørsmålet om 9 eller 10 – årig skole er eksempel på forhold vi har liten råderett over, og hvor vi er avhengig av andre for å kunne trekke konklusjoner.     Vi mener at de administrative og politiske forhold vi selv råder over, må avklares nå i løpet av 2002.

Som uttrykt gjennom konklusjon to mener vi at alle de fem prosjektene skal realiseres innen 2005.  Vi har satt en frist på 1.april for enhetene for å være ferdige med prosjektskissene, og mener at vi må komme i gang med det praktiske arbeidet umiddelbart etter dette.  Dersom det fremdeles er uavklarte forutsetninger knyttet til enkelte enheter, skal ikke dette forsinke de øvrige fra å komme i gang.

Konklusjon 3:  Levangers mulige andel av Statens Låneordning for skolebygg, ca 52,5 mill kr, settes av til utredning og gjennomføring av rehabilitering/utbygging av følgende enheter, i alfabetisk rekkefølge:

Frol ungdomsskole

Mule oppvekstsenter

Nesset ungdomsskole

Skogn ungdomsskole

Åsen oppvekstsenter

Rekkefølgen på gjennomføring etter 010403 avgjøres av om de forutsetninger vi har listet opp over, er avklart.

Innledningsvis pekte vi på at vi savnet en felles pedagogisk plattform for grunnskolen i Levanger.  Resultatenhetene innenfor skole i vår kommune bør ha mer et forpliktende felles grunnlag enn hva L97 representerer.  

Konklusjon 4: Til det videre arbeid for alle enheter knyttet til skole i Levanger, anbefaler vi at det blir etablert ei prosjektgruppe som får til oppgave å utrede en felles pedagogisk plattform for alle skoler i kommunen vår.

Vi anbefaler at vår gruppes konklusjoner blir lagt til grunn for det videre arbeid med utbygging/rehabilitering for framtidas skole i Levanger, og at dette arbeidet starter raskt.  Noen av enhetene bør ta i bruk nytt areal i løpet av neste skoleår.  Samtidig er det viktig å ta seg den tid som trengs for å få planlagt og bygd skoler for framtida.  Det areal vi nå får skaffet til veie, vil danne ramme for viktige deler av læringsmiljøet for våre elever i mange år framover.  Det krever at vi tenker oss om, og gjør H C  Andersen – skolen i Odense sine ord til våre: 

” I skolen skal man 

træde varsomt, for

her bliver

mennesker til”



H C Andersen – skolen, Odense

